Blink-182

Blink-182 (stilizēts kā blink-182) ir 1992. gadā dibināta amerikāņu rokgrupa no Povejas, ASV. Sākotnējie grupas dalībnieki bija vokālists un ģitārists Toms Delongs, vokālists un basģitārists Marks Hopuss un bundzinieks Skots Reinors, taču 1998. gadā Skotu nomainīja Treviss Bārkers, un trio ar Delongu, Hopusu un Bārkeru sastāvā ir viszināmākais un komerciāli veiksmīgākais. Blink-182 ir viena no vispopulārākajām poppanka grupām, bet tās 1999. gada albums Enema of the State ir viens no visu laiku pārdotākajiem poppanka albumiem. Visā pasaulē grupa ir pārdevusi vairāk nekā 50 miljonus ierakstu un ir tikusi nominēta dažādām balvām, tai skaitā Billboard, Grammy, un MTV Video Music balvām.

Pirmie divi grupas albumi tika izdoti kopā ar Reinoru, taču nākamie četri albumi tapa Delonga, Hopusa un Bārkera trio darbībā. Grupa izjuka 2005. gada sākumā un no jauna apvienojās 2009. gada 8. februārī, pēc kā tika izdots Neighbourhoods (2011) albums ar Delonga līdzdalību. Delongs grupu ir pametis divreiz, pirmmoreiz 2005., bet otro reizi - 2015. gadā, kad viņa vietā stājās Mets Skiba. Ar Skibu sastāvā grupa izdeva divus albumus - California (2016) un Nine (2019).

2022. gadā grupa paziņoja par Delonga atgriešanos, gaidāmu jaunu albumu un koncerttūri 2023. gadā. 2023. gada nogalē tika izdots albums One More Time....

 Diskogrāfija 
Studijas albumi
 Chesire Cat (1994)
 Dude Ranch (1997)
 Enema of the State (1999)
 Take Off Your Pants and Jacket (2001)
 blink-182 (2003)
 Neighbourhoods (2011) 
 California (2016)
 Nine (2019)
 One More Time... (2023)
 Atsauces 

Kategorija:1990. gadu mūzikas grupas
Kategorija:2000. gadu mūzikas grupas
Kategorija:2010. gadu mūzikas grupas
Kategorija:ASV rokgrupas
Kategorija:ASV popgrupas
Kategorija:ASV pankroka grupas
Kategorija:ASV poppanka grupas